མཛད་བརྒྱ་དཔག་བསམ་འཁྲི་ཤིང་།
༈ མཐུ་ལྡན་རྣམས་ཀྱིས་མཚུངས་མེད་བརྟན་པ་དང་། ། བརྩོན་འགྲུས་སྟོབས་ནི་ངོ་ མཚར་
བཅས་པ་ཡིན། །ཆེན་པོ་ཉིད་ལ་བརྟེན་པའི་སྦྱོར་བ་ལས། །གང་ཕྱིར་ཐམས་ཅད་ཆེན་པོ་ཉིད་
དུ་འགྱུར། །སྔོན་ནི་སྟོབས་ལྡན་གྱད་ཀྱི་གནས། །ཀུ་ཤའི་གྲོང་ཁྱེར་དགའ་བ་རུ། །རང་དགར་
རོལ་པའི་བཅོམ་ལྡན་འདས། །བདེ་གཤེགས་རང་ཉིད་གཤེགས་པར་གྱུར། །ལེགས་པར་བྱོན་
པ་དེ་ཐོས་ནས། །རིམ་གྲོ་དག་ལ་རབ་བརྩོན་པ། །དགེ་བ་འཚོལ་བ་དེ་དག་གིས། །ལམ་ནི་
ལེགས་པར་སྦྱང་བ་བྱས། ། རྩྭ་དང་ཚེར་མ་རྡོ་བ་དང༌། ། གསེག་མ་རྡུལ་དག་བསལ་བྱས་་
ནས། །ཙནྡན་ཆུ་ཡིས་ལེགས་བྲན་ཏེ། །ཡུལ་ནི་མཛེས་པ་དེ་དག་གིས། །དབུས་སུ་འབིགས་
བྱེད་རྒུད་གྱུར་པའི། །ཆུང་མ་གཏིང་དུ་ཞུམ་པ་བཞིན། །གཏིང་དུ་བྱིང་བའི་རྡོ་ཆེན་ནི། །ས་
ལས་ཡང་
ང་དག་བྱུང་བར་གྱུར། །འབྱོར་དང་དཔུང་པ་ཐག་པ་ཡིས། །དེ་ནི་སོལ་ལ་དེ་དག་
རྣམས། ། ཟླ་བ་སོང་ཡང་དེ་ཡིས་ནི། །སྟོང་ཕྲག་ཆ་ཡང་ཟད་མ་གྱུར། །དེ་ནས་འཁོར་བའི་
ཡོངས་གདུངས་དག ། རབ་ཏུ་ཞི་བྱེད་བདུད་རྩིའི་ཟེར། །ཀུན་གྱི་ཡིད་ནི་དགའ་བའི་
གཉེན། ། བཅོམ་ལྡན་འདས་ནི་བྱོན་པར་གྱུར། །སྟུག་པོའི་མུན་པ་དག་དང་བྲལ། །གསལ་
ཞིང་མཐོང་བ་འབྲས་དང་བཅས། །རབ་དང་ཕྱོགས་ནི་རྣམ་པར་ཕྱེ། །རབ་ཏུ་གསལ་བ་སྟོན་
ཉིད་བཞིན། །འབྲས་མེད་ཉོན་མོངས་ཀྱིས་གདུངས་པ། །ཡོངས་ངལ་དེ་དག་དེས་
ས་གཟིགས་
ཤིང་། །དེ་དག་གདུངས་གྱུར་ཐོས་ནས་ཀྱང་། [ཕྱག་འཚལ་བཞིན་ལྡན་དེར་བཀའ་སྩལ། །
ངལ་དུབ་འངད་རྩོལ་ལྡན་པ་ཁྱེད། །འཁོར་བ་ཡིས་ནི་ལས་ལ་བཞིན། །བྱ་བ་འདི་ལ་རབ་
བརྩོན་པ། །ཀྱེ་མ་ཉོན་མོངས་འབྲས་བུ་རྩོམ། །བརྩམས་ན་མི་བཟད་ཉོན་མོངས་དང་། །བྱེད་
པ་ན་ཡང་ཐེ་ཚོམ་བཅས། །གྲུབ་ཀྱང་ཉེར་མཁོ་མེད་པའི་ལས། །ཤེས་རབ་ལྡན་རྣམས་ཡོངས་
མི་བྱེད། །དེ་སྐད་གསུངས་ནས་ཆེ་བའི་རྡོ། །ཞབས་མཛུབ་ཀྱིས་ཕྱུང་གཡོན་པ་ཡི། །ཕྱག་གིས་
གཡས་པའི་ཕྱག་ཏུ་ནི། །བཅོམ་ལྡན་འདས་ཀྱིས་བཀོད་མཛད་ནས། །མཐའ་མེད་ཕ་རོལ་
གནོན་པ་ཡིས། །ཚངས་པའི་འཇིག་རྟེན་མཐར་བཏང་སྟེ། །འགྲོ་བ་གསུམ་དུ་ངོ་མཚར་གྱི། །
སྤྱོད་པ་ཕོ་ཉ་བཞིན་དུ་མཛད། །ཤིན་ཏུ་རྨད་བྱུང་མཛད་པ་དེས། །དེ་ནི་འཕངས་པའི་འཕྲལ་
ཉིད་ལ། །རླུང་ནི་རབ་ཏུ་ལངས་པ་བཞིན། །སྐྱེ་བོ་ཁྱབ་པའི་སྒྲ་རབ་བྱུང་། །འདུ་བྱེད་ཐམས་
ཅད་མི་རྟག་ཉིད། །འདི་ནི་འཁྲུལ་པ་མེད་པར་བྱེད། །ཆོས་རྣམས་ཐམས་ཅད་བདག་མེད་
དང་། །ཞི་བ་མྱང་འདས་ཁོ་ན་ཡོད། །དེ་སྐད་གསལ་བའི་སྒྲ་བརྗོད་དེ། །བཅོམ་ལྡན་ཕྱག་ན་
རྡོ་བ་ནི། །རི་དབང་རྩེ་མོའི་རྣམ་པ་ཅན། །སླད་ནས་ཀྱང་ནི་གནས་པར་མཐོང་། །སྐད་ཅིག་
གིས་དེ་བཅོམ་ལྡན་གྱི། །ཞལ་གྱི་རླུང་གིས་གཞིག་བྱས་ཏེ། །མཆོག་གི་ངོ་མཚར་བརྒྱུད་མ་
ནི། །ཕྱོགས་རྣམས་ཀུན་ཏུ་བཀྲམ་པ་བྱས། །སླད་ནས་ཕྲ་རབ་རྡུལ་རྣམས་ནི། །བཅོམ་ལྡན་
102

ཡལ་འདབ་བཅུ་དྲུག་པ། བྲག་ངེས་པར་འཕངས་པའི་རྟོགས་པ་བརྗོད་པ།
འདས་ཀྱིས་གཅིག་ཉིད་བྱས། །གཞན་དུ་རྡོ་དང་འགྲོ་གསུམ་དུ། །མ་མཚན་དག་ཀྱང་བཞག་
པར་མཛད། །དེ་ནས་བཅོམ་ལྡན་བརྩོན་འགྲུས་དང་། །སྟོབས་ནི་རྫོཌ་པས་གྱད་རྣམས་དག།
ངོ་མཚར་མིག་ནི་མི་གཡོ་བས། །མཐོང་ནས་ཕྱག་འཚལ་དེར་གསོལ་པ། །ཀྱེ་མ་ཁྱོད་ཀྱི་མཐུ་
ཆེན་པོ། །སྟོབས་དང་བརྩོན་འགྲུས་རྒྱས་པ་འདི། །གང་ཞིག་ངེས་པར་རྟོགས་པ་ཡི། །ནུས་པ་
ལྷ་རྣམས་ལ་ཡང་མེད། །ཁྱེད་ཀྱི་སྟོབས་དང་བླ་མ་ནི། །རྗེས་སུ་འཛིན་ལ་རབ་ཞུགས་པས། །
རྡོ་བ་བྱིང་ཞིང་གཏིང་དག་ཏུ། །སོང་འདི་སྐྱེ་བོ་བཞིན་དུ་བཏོན། །ངོ་མཚར་མཆོག་མཛད་
ཁྱོད་ཀྱི་ནི། །བརྩོན་འགྲུས་ཤེས་རབ་སྟོབས་སོགས་ཀྱི། །ཚད་ཀྱི་མཚམས་ནི་ངེས་པ་དག །
སུ་ཞིག་གིས་ཀྱང་ཅང་ཤེས་སམ། །དེ་སྐད་སྨྲས་ཤིང་ངོ་མཚར་ནི། །གཡོ་མེད་དེ་རྣམས་ལ་
གཟིགས་ནས། །རྡོ་བ་དེ་ལ་རབ་བཞུགས་ཏེ། །བཅོམ་ལྡན་རྒྱལ་བས་བཀའ་སྩལ་པ། །སྲིད་
གསུམ་འབྱུང་པོ་རྣམས་ཀྱི་སྟོབས། །གཅིག་ཉིད་དུ་ནི་གྱུར་པ་གང་། །བདེ་གཤེགས་གཅིག་གི་
སྟོབས་དེ་དང་། ། འཇིག་རྟེན་ན་ནི་མཉམ་པ་མིན། །ཆུ་གཏེར་ཆུ་ནི་བུམ་པ་དང་། །འགྲོ་
རྣམས་ཕྲ་རབ་རྡུལ་དག་གིས། །བགྲང་བ་རུ་ནི་ཤིན་ཏུ་ནུབ། །བདེ་གཤེགས་མཐུ་ནི་མ་ཡིན་
ནོ། ། གང་གི་སྲུང་གི་ཚད་ཀྱིས་ནི། །ལྷུན་པོའི་དེ་ཉིད་གྲངས་རིག་པ། །དེས་ཀྱང་ བདེ་་་་
གཤེགས་ཡོན་ཏན་ནི། །དམ་པའི་ལྕི་བ་ཉིད་མི་རྟོགས། །དེ་སྐད་གསུངས་ནས་བཅོམ་ལྡན་
འདས། །བརྒྱ་བྱིན་པདྨའི་གནས་དང་བཅས། །ལྷ་ཡི་དཀྱིལ་འཁོར་འོངས་པ་ལ། །དགེ་བ་
དག་ནི་བསྟན་པ་མཛད། །དེ་ཡིས་དེ་དེ་ཉེར་བསྟན་པས། །གྱད་རྣམས་བྱང་ཆུབ་ལ་བརྟེན་
ནས། ། ཉན་ཐོས་ཞེས་བྱ་ཉི་ཚེར་བཅས། །ཡང་དག་རྫོགས་སངས་རྒྱས་ཉིད་གྱུར། །འགའ་
ཡིས་རྒྱུན་ཞུགས་འབྲས་བུ་ཐོབ། །གཞན་གྱིས་ལན་གཅིག་ཕྱིར་འོང་ཡང་། །ཕྱིར་མི་འོང་་
འབྲས་གཞན་གྱིས་ཏེ། །གཞན་གྱིས་དགྲ་བཅོམ་གནས་ཐོབ་གྱུར། །དེ་ལྟར་བསམ་པ་ཕྲ་རྒྱས་
ཁམས་དང་འགྲོ་བ་གཟིགས་གྱུར་ཅིང༌། །མཁྱེན་ནས་རང་བཞིན་དེ་ལྟར་མཚུངས་པ་མེད་པའི་
གདམས་ངག་ནི། །འཕགས་པའི་བདེན་པ་བཞི་པོ་ཡང་དག་རང་གསལ་དྲི་མེད་པ། །དེ་དག་
རྣམས་ཀྱི་དགེ་བ་སྤེལ་སླད་བཅོམ་ལྡན་འདས་ཀྱིས་མཛད། ། ། །
11
ཅེས་པ་་དགེ་བའི་དབང་པོས་བྱས་པའི་བྱང་ཆུབ་སེམས་དཔའི་རྟོགས་པ་བརྗོད་པ་་
དཔག་བསམ་གྱི་འཁྲི་ཤིང་ལས་བྲག་ངེས་པར་འཕངས་པའི་རྟོགས་པ་བརྗོད་པའི་ཡལ་འདབ་
སྟེ་བཅུ་དྲུག་པའོ། ། ། །
103